**Descrierea indicatorilor (prezentaţi în secțiunile 1.5 și 1.6)**

|  |  |  |  |  |
| --- | --- | --- | --- | --- |
| **Indicator** | **Definiție** | **Unitate de măsură** | **Modalitate de calcul** | **Sursa datelor** |
| Scăderea anuală estimată a gazelor cu efect de seră | Se referă la cantitatea de gaze cu efect de seră economisită într-un an ca urmare a implementării proiectului | Echivalent tone de CO2 | Scăderea anuală estimată a gazelor cu efect de seră este dată de diferența dintre valorile înregistrate la finalul implementării proiectului (estimate prin măsurile/pachetele de măsuri propuse prin Raportul de audit energetic) și valorile înregistrate la începutul implementării proiectului calculate pentru clădire (precizate în Certificatul de performanţă energetică a clădirii) (raportate în valoare absolută).  Valoarea indicatorului anual se va obține prin înmulțirea diferenței rezultate privind emisiile echivalent CO2 cu suprafața utilă a spațiului încălzit al clădirii.  Indicele anual de emisii echivalent CO2 se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Potrivit metodologiei, pentru măsura/pachetul de măsuri se recalculează consumurile energetice şi se estimează costurile şi durata corespunzătoare de recuperare a implementării măsurii/pachetului.  Se recomandă să se solicite și estimarea reducerii anuale specifice a emisiilor, pe măsură sau pe pachet de măsuri. | Raportul de audit energetic și Certificatul de performanţă energetică |
| Numărul gospodăriilor cu o clasificare mai bună a consumului de energie | Se referă la gospodăriile care obțin o clasificare mai bună a consumului de energie după implementarea proiectului comparativ cu situația inițială. Prin gospodărie se înțelege unitatea locativă, indiferent de numărul de camere, situația juridică a acestuia (proprietate persoană fizică, respectiv persoană juridică) sau de tipul de destinaţie (destinație de locuință, spaţiu comercial sau altă destinație decât locuinţă).  Grilele de clasificare energetică a clădirilor sunt precizate în Metodologia de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare. | Număr gospodării | Valoarea indicatorului la începutul implementării proiectului este zero.  Valoarea indicatorului înregistrată la finalul implementării proiectului reprezintă numărul de gospodării care înregistrează o clasificare mai bună a consumului de energie ca urmare a implementării proiectului. | Raport de audit energetic/Documentația tehnică/tehnico-economică a proiectului |
| Scăderea consumului anual de energie primară | Se referă la cantitatea de energie primară economisită anual la nivelul clădirii | kWh/an | Scăderea consumului anual de energie primară este dată de diferența dintre valoarea calculată la finalul implementării proiectului și valoarea calculată la începutul implementării proiectului pentru fiecare clădire inclusă în proiect (raportate în valoare absolută).  Transformarea energiei finale în energie primară se realizează pentru fiecare vector energetic (încălzire/răcire, apă caldă de consum, electric) utilizând coeficienţii corespunzători de conversie în energie primară prevăzuţi în Ordinul MDRAPFE nr. 2641/2017.  Se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare.  Valoarea indicatorului la începutul implementării proiectului reprezintă valoarea calculată iniţial pentru clădire (precizată în Raportul de audit energetic).  Valoarea indicatorului înregistrată la finalul implementării proiectului reprezintă valoarea calculată pentru clădire după implementarea măsurilor/pachetelor de măsuri propuse în Raportul de audit energetic. | Raport de audit energetic și  Certificat de performanță energetică |
| Scăderea consumului anual specific de energie pentru încălzire | Se referă la cantitatea de energie termică economisită la nivelul clădirii | kWh/m2/an | Scăderea consumului anual specific de energie pentru încălzire este dată de diferența dintre valoarea înregistrată la finalul implementării proiectului și valoarea înregistrată la începutul implementării proiectului (raportate în valoare absolută).  Valoarea indicatorului la începutul implementării proiectului reprezintă valoarea calculată inițial pentru clădire (precizată în Certificatul de performanţă energetică a clădirii).  Valoarea indicatorului la finalul implementării proiectului reprezintă valoarea calculată după implementarea măsurilor/pachetelor de măsuri propuse prin Raportul de audit energetic. | Raport de audit energetic și  Certificat de performanță energetică |
| Scăderea consumului anual specific de energie | Se referă la cantitatea de energie termică și electrică economisită la nivelul clădirii | kWh/m2/an | Scăderea consumului anual specific de energie este dată de diferența dintre valorile înregistrate la finalul implementării proiectului și valorile înregistrate la începutul implementării proiectului (raportate în valoare absolută).  Valoarea indicatorului la începutul implementării proiectului reprezintă valoarea calculată iniţial pentru clădire (precizată în Certificatul de performanță energetică).  Valoarea indicatorului înregistrată la finalul implementării proiectului reprezintă valoarea calculată după implementarea proiectului (după implementarea măsurilor/pachetelor de măsuri propuse prin Raportul de audit energetic). | Raport de audit energetic și  Certificat de performanță energetică |